**ΣΧΟΛΗ ΕΠΙΣΤΗΜΩΝ**

**ΑΠΟΚΑΤΑΣΤΑΣΗΣ ΥΓΕΙΑΣ**

**ΤΜΗΜΑ ΛΟΓΟΘΕΡΑΠΕΙΑΣ**

**Α Ν Α Κ Ο Ι Ν Ω Σ Η**

**ΕΓΓΡΑΦΕΣ ΑΚΑΔΗΜΑΙΚΟΥ ΕΤΟΥΣ 2022-2023**

Ημερομηνίες εγγραφής πρωτοετών ακαδ. έτους 2022-2023 στο πληροφοριακό σύστημα του Πανεπιστημίου Πατρών [eggrafes.upatras.gr](http://eggrafes.upatras.gr/) , από Τρίτη 20-09-2022 έως και Τετάρτη 28-09-2022.

Στην περίπτωση που έχετε εγγραφεί από προηγούμενο έτος σε πρόγραμμα σπουδών α΄ κύκλου Τμήματος του Πανεπιστημίου Πατρών, δεν θα ακολουθήσετε την ίδια διαδικασία. Θα δοθούν προσεχώς οδηγίες από τις Γραμματείες.

**Διαδικασία εγγραφής**

Για την είσοδο στην εφαρμογή [eggrafes.upatras.gr](http://eggrafes.upatras.gr/) απαιτείται η ταυτοποίηση του νέου φοιτητή μέσω της συμπλήρωσης του κωδικού υποψηφίου και τουλάχιστον ενός ακόμα από τα παρακάτω στοιχεία:

* Κωδ. Υποψηφίου (συμπληρώνεται υποχρεωτικά)
* Σταθερό Τηλέφωνο
* Κινητό Τηλέφωνο
* Πατρώνυμο
* E-mail

Μετά την είσοδο, θα πρέπει να συμπληρώσετε τα υπόλοιπα στοιχεία που ζητούνται (με κεφαλαία γράμματα χωρίς τόνους) και να αναρτήσετε αποκλειστικά σε μορφή pdf, τα παρακάτω απαραίτητα έγγραφα:

1. Ευκρινής φωτοτυπία Αστυνομικής Ταυτότητας
2. Πιστοποιητικό γέννησης (πρέπει να έχει εκδοθεί το τελευταίο εξάμηνο).
3. Έντυπο στο οποίο να αναγράφεται ο ΑΜΚΑ (μπορεί να αναζητηθεί στην ηλεκτρονική διεύθυνση [amka.gr/AMKAGR](http://www.amka.gr/AMKAGR) )
4. Έγχρωμη Φωτογραφία τύπου ταυτότητας/διαβατηρίου

Ο 8/ψήφιος κωδικός εξετάσεων υποψηφίου πρέπει να είναι αυτός που χρησιμοποιήθηκε για την εισαγωγή στην ηλεκτρονική εφαρμογή του Μηχανογραφικού Δελτίου.

Η εν λόγω διαδικασία υλοποιείται μόνο εξ αποστάσεως (χωρίς φυσική παρουσία) μέσω της Γραμματείας του Τμήματος εισαγωγής.

H αποστολή των πιστοποιητικών εγγραφής και των κωδικών πρόσβασης μέσω της υπηρεσίας τηλεματικής του Πανεπιστημίου, θα πραγματοποιείται αποκλειστικά ηλεκτρονικά. Πιο συγκεκριμένα, μετά από τον έλεγχο των υποβληθέντων δικαιολογητικών και την ολοκλήρωση της διαδικασίας εγγραφής από την Γραμματεία του Τμήματος:

1. Τα στοιχεία του [Προσωπικού Λογαριασμού Χρήστη](https://www.upnet.gr/upnetid/) (UPnet ID) των νεοεισαχθέντων πρωτοετών φοιτητών και οι σχετικές οδηγίες από το Τμήμα Δικτύων θα αποσταλούν στη διεύθυνση ηλεκτρονικού ταχυδρομείου (email) που έχετε δηλώσει κατά την εγγραφή στο Πανεπιστήμιο Πατρών μέσω της πλατφόρμας [http://eggrafes.upatras.gr](http://eggrafes.upatras.gr/). Η αποστολή των “UPnet ID” στους πρωτοετείς φοιτητές θα είναι αυτόματη μετά τους ανωτέρω σχετικούς ελέγχους.
2. Τα πιστοποιητικά εγγραφής θα αποσταλούν ηλεκτρονικά από τη Γραμματεία στη διεύθυνση ηλεκτρονικού ταχυδρομείου που θα αποδοθεί στον φοιτητή από το Ίδρυμα (UPnet ID).

<https://www.upatras.gr/foitites/protoeteis/ilektroniki-engrafi-akad-etous-2022-2023/> υπάρχουν ακριβείς πληροφορίες σχετικά με τη διαδικασία.

Τέλος, απαραίτητες πληροφορίες για τους πρωτοετείς φοιτητές έχουν συμπεριληφθεί στον ηλεκτρονικό οδηγό, <https://www.upatras.gr/foitites/protoeteis/ilektronikos-odigos/>